google/wiki40b huggingface dataset:
תאוריית הקשר על ממשלת הכיבוש הציונית

מקור השם ושימושו כיום

ראשיתה של התאוריה בשנת 1976 במאמר "Welcome to ZOG-world" של הנאו-נאצי האמריקאי אריק תומפסון, אולם את פרסומה קיבלה במאמר אשר פורסם בשנת 1984 בניו יורק טיימס, ותיאר את פעולותיו של ארגון נאו-נאצי אמריקאי בשם "המסדר" ("The order"), אשר אסף כספים באמצעות מעשי שוד, במטרה להילחם בממשלת ארצות הברית הנשלטת לכאורה על ידי ממשלת הכיבוש הציונית. נטען כי הארגון עצמו הוקם בהשראת הספר "יומני טרנר" בו מתוארת שליטה יהודית על ממשל ארצות הברית והשתלטות האדם הלבן על העולם.
מטרתו של "המסדר" היא הקמת מדינה משלהם בצפון ארצות הברית, שתהיה "נקייה" לגמרי מיהודים, מבעלי עור כהה ומבני מיעוטים נוספים. ב-1983, כחלק ממעשי השוד, ירה חבר "המסדר" במרכז קהילתי יהודי בלוס אנג'לס כדי להדגיש את נקודת ראייתו ולצורכי הסתה.
הכינוי ZOG ("ממשלת הכיבוש הציונית") נפוץ בפרסומים אנטישמיים שונים. למשל, באתר "Jew Watch" נטען שכל מדינות המערב ומדינות נוספות נשלטות על ידי "ממשלות כיבוש ציוניות". נאו-נאצים בשוודיה טענו שהממשלה "מדללת את הגזע הלבן בשוודיה" וכינו אותה "ממשלת הכיבוש הציונית השוודית". פרסומו של המושג והשימוש הנרחב במושג זה כיום נובע מפוסט באתר אינטרנט של האומות האריות ב-1996 שבו הם תבעו את הכרזת עצמאותם. במאמר זה נאמר "ההיסטוריה של הממשלה הנוכחית הנשלטת על ידי ישראל (יהודים) אינה טובה, היא כללה הרבה תאונות ונפגעים... כולם בעלי קשר לשליטה המוחלטת במדינות אלו."
TIROS

TIROS (ראשי תיבות של: Television InfraRed Observation Satellite) היא סדרת לווייני חיזוי מזג אוויר ששוגרה על ידי נאס"א החל מ-TIROS-1 ב-1960. TIROS היה הלוויין הראשון בעל יכולת חישה מרחוק של כדור הארץ. יכולת זו איפשרה למדענים לצפות בכדור הארץ ולחקור אותו מפרספקטיבה חדשה - החלל. תוכנית TIROS הצליחה להוכיח את התועלת בתצפיות מזג אוויר מהחלל.
לאחר 10 שיגורים של לווייני TIROS, המשיכה התוכנית עם שיגורי לווייני ה-TIROS Operational System, אחר כך עם שיגורי NOAA ITOS, ולבסוף עם שיגורי TIROS-N ו-Advanced TIROS-N שהאחרון שבהם שוגר בפברואר 2009.
בין המשתתפים בתוכנית אפשר למנות את נאס"א, ESSA, NOAA, RCA, Astro Space וחברת מרטין.
מיונג-וה צ'ונג

חייה

מיונג-וה צ'ונג נולדה בסיאול, קוריאה הדרומית למשפחה מוזיקלית מאוד. אחותה הצעירה היא הכנרת קיונג-וה צ'ונג, ואחיה הצעיר הוא הפסנתרן והמנצח מיונג-וון צ'ונג.
מיונג-וה סיימה את לימודיה התיכוניים בבית הספר לאמנויות בסיאול והופיעה לראשונה עם הפילהרמונית של סיאול, לפני שיצאה להמשיך את לימודיה בארצות הברית, כתלמידתו של ליאונרד רוז בבית הספר למוזיקה ג'וליארד בניו יורק, בשנים 1961-65. לאחר מכן למדה אצל גרגור פיאטיגורסקי באוניברסיטת דרום קליפורניה בלוס אנג'לס, בשנים 1965-68. 
קונצרט הבכורה שלה בארצות הברית התקיים בסן פרנסיסקו בשנת 1969 ובאירופה הופיעה לראשונה בספולטו שבאיטליה בשנת 1969. באותה שנה גם הוזמנה לנגן בבית הלבן בוושינגטון.
בשנת 1971 זכתה בשווייץ בתחרות המוזיקה הבינלאומית בז'נבה במדור הצ'לו.
לצד הקריירה הבינלאומית שלה כסולנית קונצרטים, המנגנת עם גדולי המנצחים בעולם ועם תזמורות מן השורה הראשונה, מיונג-וה מנגנת גם מוזיקה קאמרית עם אחיה ואחותה בשלישיית צ'ונג.
הצ'לו שלה הוא הסטרדיוואריוס "בראגה" משנת 1731.

הוראה

צ'ונג היא פרופסור לצ'לו במאנס קולג' למוזיקה בניו יורק וראש הפקולטה לצ'לו במכון הקוריאני הלאומי לאמנויות בסיאול.
מארון גנטוס

קריירה

גנטוס החל לשחק כדורגל בקבוצת הילדים של הפועל סכנין, ובגיל 13 הצטרף למחלקת הנוער של בני סכנין. ב-5 בינואר 2017 ערך גנטוס את הופעת הבכורה שלו בקבוצה הבוגרת של המועדון, כשפתח בהרכב בניצחון 3–1 על מכבי שעריים במסגרת גביע המדינה. חמישה ימים לאחר מכן ערך את הופעת הבכורה שלו בליגת העל, כשנכנס כמחליף בתיקו 1–1 נגד מכבי פתח תקווה, ובסך הכל ערך 12 הופעות ליגה עד תום עונת 2016/2017 ופתח בהרכב בכל משחקיה האחרונים של הקבוצה בפלייאוף העליון.
ב-2 באוגוסט 2017 הבקיע גנטוס את שער הבכורה שלו בקריירה, בתיקו 1-1 נגד עירוני קריית שמונה במסגרת גביע הטוטו, ובליגה ערך 24 הופעות בעונת 2017/2018. גם בעונת 2018/2019 ערך 24 הופעות, ובסופה ירד עם הקבוצה לליגה הלאומית.
תכנון ייצור בקיבולת סופית

תכנון ייצור בקיבולת סופית (Finite Capacity Scheduling) הוא שיטה המתזמנת את הייצור למועד הנכון כדי לספק את הדרישה למוצר בהתחשב בקיבולת משאבי הייצור.
החל משנות ה-80 של המאה ה-20 החל שימוש נרחב במערכות לעיתוד מלאי (Material Requirment Planing-MRP) אשר עזרו בזימון החומרים לייצור ובקבלת החלטות לתיזמון מועדי הייצור. מערכות אלה מסתמכות על פרמטרים רבים כגון: גודלי המנה בייצור, מלאי ביטחון נדרשים, זמני אספקה ועוד.
מנגנונים אלו מהווים היום חלק ממערכות ERP הנמצאות בשימוש רחב.

מערכות לתכנון ייצור - Scheduling

המגבלה העיקרית של מערכות MRP, היא שמשאבי הייצור אינם מוגבלים בקיבולת הייצור ולכן הארגון עשוי לקבל המלצות לייצור שאינן מעשיות.
כאן נכנסות מערכות נלוות, המתבססות על נתוני הייצור ועוזרות לארגון בסידור פקודות העבודה תוך כדי עמידה במגבלות של משאבי הייצור.
מערכות לתכנון ייצור בקיבולת סופית יודעות להתמודד עם זמני כוונון (SETUP) כתלות במוצר, שימוש במטריצה, קצבי ייצור שונים למוצרים שונים ולמשאבים שונים, תלויות בין משימות (מרכזי עבודה), עמידה במועדי אספקה והקטנת עלויות ייצור.
בגלל המבנה של תוכנות אלו, הן יודעות לטפל במגוון רחב של בעיות זימון.
עדי מינץ

ביוגרפיה

עדי מינץ נולד וגדל בקריית שמואל. הוא למד בישיבת בני עקיבא התיכונית "פרחי אהרון" בקריית שמואל, בישיבת ההסדר הר עציון, בישיבת מרכז הרב, וב"מכון הרצוג" להוראה והוא בעל תואר בהנדסת אלקטרוניקה מאוניברסיטת תל אביב.
עבד שנים ארוכות כמהנדס ב"תדיראן מערכות", התקדם בשרשרת הניהול ושימש כמנהל הפרויקטים הבכיר של החברה. כיהן כסמנכ"ל בחברת הייטק העוסקת במערכות אבטחה מתקדמות.
מינץ קשור למפעל ההתנחלות ביהודה, שומרון וחבל עזה, ולקח חלק בהקמה וביסוס של ההתיישבות שם: היה שותף בעלייה הראשונה של גרעין אלון מורה בחווארה, הוביל טורים בעליות לסבסטיה, לקח חלק בגרעין הקמת בית יתיר וירד לימית עם משפחתו להיאבק נגד הפינוי חבל ימית.
בשנים 2002–2004 כיהן כמנכ"ל מועצת יש"ע. בין היתר הוביל את המאבק במפת הדרכים, פעולות הלחץ והמחאה נגד גדר ההפרדה, והמערכה הציבורית ליציאה למבצע חומת מגן. בתקופתו כמנכ"ל התמודדו היישובים ביש"ע עם התקפות טרור ומינץ היה שותף בהשגת תקציבים מיוחדים לצורכי הביטחון והרווחה ביש"ע.
לאחר ההתנתקות הוא הוביל עם חברים נוספים את הקמת מועצת יש"ע המחודשת, כיום הוא משמש כיו"ר מליאת מועצת יש"ע וחבר בהנהלתה.
עדי מינץ יזם תוכנית שלום יחד עם חברים נוספים במועצת יש"ע (חנן פורת ואורי אליצור) בשם "שלום בארץ".
מינץ חבר מזה עשרים שנה בהנהלת עמותת אלע"ד (אל עיר דוד) ומעורב בפיתוחה והפיכתה לאתר תיירות מהמתויירים ביותר בישראל. הוא כיהן כיו"ר מזכירות דולב, יו"ר פורום יישובי מערב בנימין וכחבר במליאת המועצה האזורית מטה בנימין.
בשנת 2009 הקים עדי מינץ את חברת "יש"ע הירוקה" בשותפות עם חברת "בניני בר אמנה" חברת הבניה של תנועת ההתיישבות "אמנה", והוא משמש מנכ"ל החברה. "יש"ע ירוקה" יוזמת ומקימה מערכות לייצור חשמל באנרגיה מתחדשת (אנרגיה סולארית וטורבינות רוח) ברחבי יו"ש. 
מינץ מתגורר בדולב. נשוי לבלהה, אחותו של דוד בארי, יו"ר עמותת אלע"ד וחתן פרס ישראל לשנת תשע"ז, ואב לשמונה.
כף ויליאמס

היסטוריה

הכף התגלתה בפברואר 1911 על ידי הספינה טרה נובה במסגרת משלחת טרה נובה אשר חקרה את האזור שממערב לכף נורת'. 
הכף נקראת על שם ויליאם ויליאמס, צ'יף (ראש חדר המכונות) של האוניה טרה נובה.
משחק בצורה גרפית

בתורת המשחקים, הצורה המקובלת לייצוג משחק היא על ידי משחק בצורה תכסיסית. ייצוג בצורה גרפית הוא ייצוג אלטרנטיבי למשחק, אשר מיטיב לנצל תכונות מבניות של האינטראקציה בין השחקנים. הייצוג בצורה הגרפית תמציתי יותר מהייצוג בצורה התכסיסית במקרים בהם התועלות של השחקנים תלויות רק במספר מצומצם של שחקנים אחרים, ולא בכל יתר השחקנים במשחק.

מודל פורמלי

משחק בצורה גרפית מיוצג על ידי גרף לא מכוון . כל שחקן מתאים לקודקוד בגרף, ויש קשת  בגרף אם התועלת של שחקן  תלויה באופן ישיר בפעולתו של שחקן . בנוסף, לכל שחקן  מוגדרת פונקציה , כאשר  היא דרגת קודקוד השחקן בגרף. פונקציה זו מתאימה ערך, הנקרא תועלת, לכל קומבינציה של בחירת אסטרטגיות של שחקן   וכל שכניו.

גודל הייצוג

באופן כללי, גודל הייצוג של משחק בין  שחקנים שלכל אחד  מהם  אסטרטגיות הוא . בצורה גרפית, גודל הייצוג יהיה  כאשר  הוא הדרגה המקסימלית בגרף. 
עבור  קיבלנו ייצוג שגודלו קטן יותר באופן משמעותי.

דוגמה

נסתכל על מקרה בו כל שחקן תלוי רק בעצמו ובשכן יחיד.
הדרגה המקסימלית בגרף היא 1, ונוכל לייצג את המשחק על ידי  טבלאות (פונקציות), כל אחד בגודל . גודל הייצוג הכולל יהיה . גודל הייצוג בצורה התכסיסית הוא , ואכן יש כאן הקטנה משמעותית של כמות המידע שנצטרך.

מציאת שיווי משקל נאש

באופן כללי בעיית מציאת שיווי משקל נאש עבור משחק נתון דורשת זמן חישוב אקספוננציאלי בגודל הייצוג.
 ניתן להראות שאם הגרף  הוא עץ, הבעיה ניתנת לפתרון בזמן יעיל (פולינומי בגודל הייצוג), למשל על ידי אלגוריתם תכנות דינמי שמתחיל על ידי מציאת שיווי משקל בעלים, ומטפס במעלה העץ.
במקרה הכללי, אם הדרגה המקסימלית היא 3 או יותר, ניתן להראות שהבעיה היא NP-שלמה.
לאמלו בול

ביוגרפיה

לאמלו נולד להוריו לאבאר וטינה בול, שחקני ליגת תיכונים לשעבר.
לאמלו התחיל לשחק בכדורסל בגיל 4 עם האחים שלו לונזו וליאנג'לו בול. כשגדלו האחים הם שיחקו בקבוצות שונות, שאביהם אימן, כולל קבוצת ביג בולרס של ה-AAU. לאמלו שיחק בעיקר מול ילדים הגדולים ממנו בכמה שנים.
בול שיחק בקבוצת התיכון "צ'ינו הילס" (Chino Hills High School) בעיר צ'ינו הילס הנמצאת בקליפורניה.
הוא השיג את חשיפתו הלאומית ב-2015-16 בעת ששיחק עם האחים שלו. הראשון, לונזו בול, כדורסלן קבוצת לוס אנג'לס לייקרס והשני, ליאנג'לו בול, כדורסלן המשחק כעת עם לאמאלו אחיו בקבוצת "ויטאוטוס" (LKL).
אביו לאבאר (LaVar) גדל להיות אישיות מפורסמת בשנת 2017.
בעונה הראשונה שלו ב"צ'ינו הילס", זכה לאמלו יחד עם קבוצתו באליפות המדינה הפדרלית של קליפורניה. באליפות זו הוכר ככדורסלן מצליח בארצו.
בשנתו השנייה, בול עלה לכותרות והחל להתפרסם בזכות קליעה מחצי המגרש שעשה בחודש דצמבר 2016, וחזר למעמד זה בעקבות קליעה של 92 נקודות נגד קבוצת "לוס אוסוס היי סקול" (Los Osos High School) בפברואר 2017.
יש לו מעל 3.4 מיליון עוקבים בחשבון ה-"Instagram" האישי שלו.
הוא אחד השחקנים המפורסמים ביותר בגילאי בית הספר התיכון, והוציא נעל משלו בחברה של אביו-"Big Baller Brand" הנקראת "מלו בול 1" (MB1).
כמו כן, הוא משתתף בתוכנית ריאלטי ויראלית על חיי היום-יום של משפחתו "Ball in the Family".

קריירת כדורסל

ביוני 2015 הצטרף לקבוצת התיכון צ'ינו הילס בצ'ינו הילס בקליפורניה המכונים "האסקיס". בקבוצה היו גם שני האחים שלו לונזו וליאנג'לו ובן דוד שלו אנדרה בול.
בשנת 2016 אחיו לונזו עבר קבוצה וגם המאמן הראשי סטיב באיק עזב.
בשבעה בפברואר 2017 לאמלו בול קלע במשחק יחיד 92 נקודות מול קבוצת לוס אוסוס בזמן שאחיו ישב על הספסל בגלל פציעה בקרסול. זו הייתה כמות הנקודות השנייה הכי גבוהה בהיסטוריה של קליפורניה.
באוקטובר 2017 לאבאר שיחרר את לאמלו מבית הספר ולאמלו החל ללמוד מהבית כדי למנוע "הסחות דעת".
ב-11 בדצמבר בול עבר לקבוצת ויטאוטוס בליטא בליגה הליטאנית (LKL) עם אחיו ליאנג'לו.
לאחר ששיחק בקבוצה כמה חודשים עבר ב-1 במאי 2018 לקבוצת לוס אנגלס בולרס של אביו כדי שיהפוך לכוכב של הליגה החדשה.

פרופיל שחקן

גובהו של לאמלו 1.96 מטר והוא נחשב גבוה לעמדת הרכז. יש לו מוטת ידיים ארוכה. לאמלו נחשב כשחקן שזורק לרוב שלשות אבל הראה יכולת גם לקלוע מבפנים. סגנון המשחק שלו מתואר "פרוע", הוא זורק הרבה שלשות מרחוק.
בנוסף, לדברי אוהדים הוא אינו מעורב כלל בהגנה של הקבוצה ועומד לרוב באזור החצי כשהוא מחכה למסירה משחקן לקבוצה.

מחוץ למגרש

בקריירת הכדורסל שלו בתיכון היו ללאמלו מעריצים רבים והוא הופיע ברשתות ספורט רבות בארצות הברית. לאמלו נחשב כשחקן הכדורסל בן ה16 המפורסם ביותר בעולם.
דוקותיים

רקע

דוקותיים היא הסדרה הראשונה שיצר תאגיד כאן וסדרת הרשת הדוקומנטרית הראשונה בישראל], ועלתה לראשונה באפיקי הדיגיטל של "כאן" באפריל 2016 טרם סגירת רשות השידור.
שם הסדרה נובע מהתכנון שכל פרק יארוך שתי דקות, אך עם הזמן התארכו הפרקים לעד 5 דקות.

סגנון הסיקור

סגנון הסיקור משלב בין העיתונות הדיגיטלית הקצבית לעיתונות גונזו בה הכתב נטמע בחווית הסובייקט המסוקר ולרוב חושפת את העיתונאי למצבים קיצוניים, מסוכנים או מרגשים.
טכניקת צילום הסדרה שמה דגש על אסתטיקה ויזואלית ואתרי הצילום נבחרים באופן שנותן ייצוג מגוון מהחרמון ועד אילת, כולל מעבר לקו הירוק. שניים מהפרקים צולמו בפראג, צ'כיה.
You Don't Care About Me

רקע וכתיבה

השיר נכתב על ידי נאסרי אטוה, אדם מסינגר ושנטל קרביזוק, והופק על ידי שאקירה, מסינגר ואטוה. השיר הוא שיר בסגנון הפופ הלטיני, המספר בתוכו סיפור שבו שאקירה טוענת כי לאהובה כבר לא אכפת יותר ממנה, ומכאן שמו.
האודיו של השיר הועלה ליוטיוב ב-26 במאי 2014, וצבר למעלה מחצי מיליון צפיות.

הופעה

בשנה שבה יצא השיר, הופיעה איתו שאקירה במספר מופעים כאשר הבולט ביותר מביניהם התקיים בטקס חלקות הפרסים של "iHeartRadio". לאחר מכן, הופיעה שאקירה עם השיר "23" ועם השיר הזה בקונצרט "Wango Tango" שנערך מדי שנה, בחסות הרדיו של לוס אנג'לס.
סמדר כץ

ביוגרפיה

נולדה וגרה בנהלל, דור שלישי לחקלאים מראשוני העמק. למדה גרפיקה בטכניון, תולדות האמנות באוניברסיטה העברית, ציור בניו-יורק ובאנגליה. מציירת בכל הטכניקות - שמן, אקוורל, פסטל, רישום. עבודתה מתאפיינת בזיקה רבה לציור הריאליסטי-קלאסי, בנושאים מגוונים - פורטרטים, עירום, נופי כפר ועוד. מומחיות: פורטרטים קלאסיים בהזמנה; פורטרטים בשמן בטכניקת אלה-פרימה (ציור פורטרט מהיר ממודל חי). הציגה 16 תערוכות יחיד בארץ ובארצות הברית.

הוראת האמנות

כץ לימדה במרוצת השנים האחרונות אלפי תלמידי-אמנות בישראל, והותירה חותם ממשי בתחום זה. ידועה בעיקר טכניקת רישום באמצעות מוח-ימין שהרחיבה, המאפשרת גם לחסרי-ידע באומנות ללמוד את יסודות הרישום במהירות וביעילות.
שיטת ההוראה מתבססת על ההשערה שמוח האדם מנסה למצוא תבניות מוכרות באובייקטים הנמצאים במרכז תשומת הלב של האדם, ושליפת התבניות מהזיכרון (הטרמה) מפריעה להתבוננות מעמיקה ולתפיסת מציאות האובייקט כהוויתה. שיטת מוח-ימין מלמדת לצייר את האובייקט מתוך התבונות עמוקה בחללים שבין האובייקט לבין מסגרת התמונה. כך, לפי השיטה, נמנע המוח מלפרש את האובייקט בעזרת תבניות מוכרות, ומציאות האובייקט המצויר נתפסת כהוויתה, ללא מסננים.
בעשור השני של המאה ה-21, כץ מנהלת בית ספר גבוה לציור ריאליסטי בתל אביב.
פרובינציית הנובר

היסטוריה

בשנת 1866 הצטרפה ממלכת הנובר לאימפריה האוסטרית במלחמת אוסטריה-פרוסיה, ובסוף המלחמה סופחה לממלכת פרוסיה, בתור פרובינציית הנובר.
לאחר סיום מלחמת העולם הראשונה נכללה הפרובינציה במדינה החופשית פרוסיה, שהייתה חלק מרפובליקת ויימאר, ולאחר מכן חלק מגרמניה הנאצית.
לאחר מלחמת העולם השנייה, נכללו רוב שטחי הפרובינציה בשטח הכיבוש הבריטי, ומיעוטם בשטח הכיבוש הרוסי, כחלק ממדינות מקלנבורג-מערב פומרניה וסקסוניה אנהלט. בשנת 1946, הקימו הבריטים בשטחי הפרובינציה שהיו בידם את מדינת הנובר, שצורפה בשנת 1947 למדינת סקסוניה התחתונה.
בקר מצרי

מראה אפשרי ומוצא

הבקר המצרי העתיק היה חסר את הגיבנת בכתף שמאפיינת את גזעי הבקר העתיקים שבויתו כמו הזבו למשל. מהאיורים נראה שהם היו גדולים, עם קרניים ארוכות שצומחות במעין קשת פנימה והחוצה, או קרניים קצרות יותר עם מבנה זהה. על פי האמנות המצרית הקדומה, הבקר המצרי היה בצבע שחור, חום, חום עם טלאים לבנים, לבן מנומר, שחור עם טלאים לבנים, ולבן לגמרי. בכך נמצא שהוא היה ססגוני יותר מגזעי הבקר העתיקים ששרדו עד היום. 
שאלת מוצאו של הבקר המצרי שנויה במחלוקת, ונתונים ארכאוזואולוגיים ופלאו-גנטיים מצביעים על מוצא מורכב ועל כמה תסריטים אפשריים. תאוריה נפוצה גורסת שהבקר בוית באזור הסהר הפורה והובא למצרים, בעוד שתאוריה אחרת גורסת שהבקר המצרי בוית בנפרד מתוך תת-המין הצפון אפריקני של בקר הבר הידוע בתור Bos primigenius mauretanicus.

מעמד במצרים העתיקה

לבקר המצרי הייתה חשיבות רבה במצרית העתיקה. המצרים נהגו להכניס אותם לשטחי מרעה שלא היו ראויים לעיבוד עקב היותם רחוקים מדי מהדלתא של הנילוס. המצרים השתמשו בבקר בתור מקור לבשר, חלב, עור והקרבת קרבנות ומנחה לאלים הרבים. נראה שלבקר המצרי היה מעמד גבוה אצל המצרים הקדמונים, שכן אלים מצריים רבים תוארו בצורה של בקר: האלה חתחור הייתה בעל קרניים של בקר, סמלו של האל פתח היה פר, האל מנטו ואל השמש רע באו לעיתים בדמות בקר. החיה המקודשת ביותר הייתה האפיס - בקר מצרי מקודש שקישר בין האדם לאלים. בחפירות נמצאו גם מומיות של פרים המעידות על המעמד המקודש שלהם. בחפירות ארכאולוגיות רבות נמצאו, תבליטים, חריתות, איורים ובובות של הבקר המצרי. בנוסף, מספר הירוגליפים בכתב החרטומים נעשו בדמות הבקר המצרי. 
הבקר המצרי נעלם ממצרים העתיקה בתקופת הממלכה החדשה, לאחר שהוכנסו לתחומי הממלכה הזבואים בעלי הגבנון על הגב מסוריה, ואשר החליפו בהדרגה את הבקר המצרי.
ז'וזפ ואיה

קריירה

ואיה אמנם נולד באולייטה, כפר קטן באראגון, אך הוא גדל בברצלונה, בירת קטלוניה. בילדותו שיחק במחלקת הנוער של הקבוצה הקטנה וילקורטנס. ב-1935, כשהיה בן 17, הצטרף לסאנטס, קבוצה מהעיר ברצלונה. ב-1936 פרצה מלחמת האזרחים הספרדית שעצרה את התקדמותו. ואיה נלחם בחזית, שם נתפס והועבר למחנה מעצר בצרפת. בתום המלחמה חזר לשחק בסאנטס. על אף התעניינות מצדה של אספניול, שוכנע ואיה על ידי שחקן העבר של סאנטס וברצלונה, אגוסטי סאנצ'ו, לחתום במדי ברצלונה, הקבוצה הבכירה בעיר. ואיה ערך את הופעת הבכורה במדי ברצלונה ב-23 ביוני 1940 במשחק ידידות נגד ריאל סוסיאדד. את הבכורה הרשמית ערך ואיה ב-29 בספטמבר, במחזור הראשון של הליגה הספרדית, אז גם הבקיע שער ראשון במדי ברצלונה, בתבוסת קבוצתו 11-1 על ידי סביליה.
ואיה שיחק במדי ברצלונה במשך 8 שנים. שיחק בעמדת הקיצוני, בעיקר בשמאל אך מדי פעם בגם בימין. הוא נודע בעיקר בזכות מהירותו ומסירות הרוחב שהעביר לרחבה, שבישלו מספר רב של שערים לחבריו להתקפה, הבולטים שבהם מריאנו מרטין בשנים הראשונות וססאר בשנים המאוחרות יותר. לצד הבישולים, תרם ואיה לברצלונה גם מספר דו-ספרתי של שערים. ב-141 משחקים במדי הקבוצה הבקיע 49 שערים, 20 מתוכם בליגה הספרדית. עונת השיא שלו מבחינת הבקעת שערים הייתה עונת 1942/1943, אז הבקיע 7 שערים, כולל שלושער בניצחון 8-0 על סלטה ויגו ב-8 בנובמבר 1942 וצמד בקלאסיקו נגד ריאל מדריד ב-10 בינואר 1943, שהסתיים בתיקו 5-5.
בעונת 1943/1944 הבקיע ואיה 5 שערים ב-15 הופעות, אחד מהם היה השער היחיד בקלאסיקו בו ניצחה ברצלונה 1-0 את ריאל מדריד ב-2 בינואר 1944. בעונה הבאה זכה עם ברצלונה באליפות הליגה, אם כי ב-14 משחקים בהם שותף לא הצליח להבקיע. בהמשך 1945 זכה ואיה עם הקבוצה עם בקופה דה אורו, ובעונת 1947/1948 הצליחה ברצלונה לזכות באליפות פעם נוספת. בעונה זו הבקיע שער ליגה אחד, שער הליגה האחרון במדי ברצלונה, בניצחון 3-0 על אתלטיק בילבאו ב-11 באפריל 1948.
ב-1948, כשהיה בן 30, עזב ואיה את ברצלונה והצטרף לבדאלונה, קבוצה קטנה ליד העיר ברצלונה. כעבור שנתיים הצטרף לסאנט אנדראו, ששיחקה בליגה השנייה. בסאנט אנדראו שיחק במשך שנתיים, לפני שעבר לפלמוס, שם פרש ממשחק. 
ואיה לא השתתף באף משחק במדי נבחרת ספרד, אך הוא לקח חלק בשני משחקי ידידות של נבחרת קטלוניה, הראשון ב-1943 והשני ב-1944, בשניהם הבקיע שער.
לאחר פרישתו עבד לתקופות קצרות כמאמן כדורגל, כשהקבוצה הבכירה ביותר שאימן הייתה סאנט אנדראו. במשך שתי הקדנציות שלו שם, הן בשנות ה-50 והן בשנות ה-60, הייתה הקבוצה בליגה השלישית.
עיסוקו העיקרי לאחר שפרש ממשחק היה באגודת השחקנים הוותיקים של ברצלונה. ואיה היה מעמודי התווך בארגון, והוא הרבה לבקר ולתמוך בשחקני עבר של המועדון שסבלו מבעיות כספיות או בריאותיות. במהלך חגיגות המאה של המועדון ב-1999 עזר לאתר וליצור קשר עם שחקני העבר של המועדון שעדיין בחיים, על מנת להביאם למפגש איחוד. מתוך 329 שחקני עבר, נכחו 250 במפגש, שנערך ב-29 באפריל 1999. 
ב-27 בדצמבר 2005 אושפז בשל אוטם בריאה, וכעבור 4 ימים נפטר, בגיל 88.
מכבי רמת עמידר

היסטוריה

הקבוצה נוסדה בשנת 1957 בליגה ג'. לאחר שתי עונות הצליחה לעלות לליגה ב', לאחר שהליגה הוגדלה ל-64 קבוצות בסך הכל. בעונת 1963/1962 סיימה הקבוצה במקום השני בליגה ב' והעפילה לראשונה לליגה א' (ליגת המשנה דאז), שם בילתה את רוב ימי קיומה. פרשה שהעיבה על הקבוצה בשנים אלו הייתה בראשית שנות ה-70 כאשר כמה משחקניה נמצאו אשמים במכירת משחקים למהמרי טוטו. בעקבות הפרשה הוקמה ב-1971 ועדת חקירה ממלכתית, ועדת עציוני, שבדקה את נושא השחיתות בכדורגל בישראל. בסוף עונת 1974/1975 העפילה הקבוצה לראשונה לליגה הבכירה מהמקום הראשון בבית הדרום. ב1975 זכתה הקבוצה בתואר הראשון והיחיד שלה בהיסטוריה: גביע הליגה לליגה א' לעונת 1975/1976. לאחר שהעפילה לעונת 1975/1976 בליגה הבכירה, סיימה במקום האחרון וירדה חזרה לליגה השנייה. בעונת 1978/1979 העפילה בפעם השנייה לליגה הראשונה לעונת 1979/1980. את העונה סיימה הקבוצה במקום ה-11 והצליחה לשרוד בליגה רק במחזור האחרון במרחק נקודה מהמקום המוביל לליגת המשנה, וזו הייתה עונת השיא של הקבוצה בה הצליחה לראשונה לשרוד בליגה הבכירה. בנוסף, באותה שנה העפילה הקבוצה לגמר גביע המדינה, בגמר הפסידה להפועל כפר סבא בתוצאה 4-1. בעונת 1980/1981 סיימה רק במקום ה-15 וירדה פעם נוספת לליגת המשנה. בעונת 1982/1983 סיימה הקבוצה במקום השלישי בליגת המשנה והעפילה פעם נוספת לליגה הבכירה לעונת 1983/1984. בסיום עונה זו סיימה הקבוצה במקום ה-15 וירדה לליגת המשנה, מאז לא הצליחה הקבוצה להגיע לליגה הראשונה. 
בסוף שנות ה-80 סיימה הקבוצה באמצע הטבלה בליגה השנייה ולא הצליחה לשחזר את הצלחתה מהשנים לפני כן. בעונת 1990/1991 הקבוצה הידרדרה עוד וירדה לליגה השלישית מהמקום ה-15. בהמשך מצבה הריעה ובשנת 1999 ירדה לליגה הרביעית. בתחילת שנות ה-2000 הקבוצה התאוששה וחזרה לליגה השלישית (הליגה ארצית) לאחר שסיימה בעונת 2002/2001 במקום הראשון בליגה א'. בעונה העוקבת סיימה הקבוצה במקום השלישי, מקום אחד מתחת למקום המוביל לליגה השנייה. את עונת 2005/2004 סיימה הקבוצה במקום הרביעי בליגה הארצית. 
בקיץ 2005 חדלה הקבוצה מלהתקיים בפני עצמה, והתאחדה עם הכח רמת גן תחת השם הכח מכבי עמידר רמת גן.

שחקנים בולטים

בין שחקני העבר הבולטים של הקבוצה ניתן למנות את ליאון קונסטנטינובסקי, משה רוזנר, בני בינשטוק, ויקי פרץ, שלמה פלץ, יגאל עמרם, מוטי ודוד טופמן, אלי כהן, ניסים ברדה, אורון גרץ, אלי דואן, שלמה נורדמן, אלי תגר, עמוס טייב, רחמים שלום.
קונג פו פנדה: אגדת המגניבות

תקציר העלילה

פו ו"חמשת המופלאים/הזועמים" מגינים על עמק השלום מפני נבלים שונים. במקביל עושה פו טעויות ולומד מהם מה לעשות ומה לא לעשות.
LabourStart

היסטוריה

לייבורסטארט נוסד ב-1998 על ידי פעיל האיגודים המקצועיים היהודי אריק לי, כחלק מאתר האינטרנט שהקים שנתיים לפני כן 'האינטרנאציונליזם החדש'. בהמשך התארח לייבורסטארט באתר SoliNet (הלחם בסיסים של סולידריות ורשת) של איגוד עובדי הציבור הקנדי (CUPE). לי התגורר באותה התקופה בקיבוץ עין דור בישראל, ובהמשך עבר ללונדון, משם הוא מרכז את הפרויקט עד היום. בין השנים 1998–2002 היה לייבורסטארט פרויקט של הארגון הלונדוני 'חברה וכלכלה בינלאומיים'. בשנת 2001 הרחיב עצמו הפרויקט לשפות נוספות מלבד אנגלית, ובסוף 2002 הפך לאתר עצמאי לגמרי.
עד ספטמבר 2015 נוהל האתר בידי קבוצת כותבים, כשאריק לי המייסד בראשם. חברי הקבוצה לא נבחרו באופן רשמי ולא היו קריטריונים ברורים לכניסה לצוות, אך רובם היו אנשי איגודים מקצועיים בארצותיהם, במשרה מלאה - נבחרים או ממונים. נעשו ניסיונות להרחיב את צוות הכותבים על מנת להגדיל את תפוצת לייבורסטארט למדינות נוספות, אך רובן לא צלחו, והגרעין הקשה של האתר התמקד באירופה, צפון אמריקה ואוסטרליה.
על מנת להתמודד עם בעיה מתמשכת זו ובעיות מבניות אחרות, נערכה בספטמבר 2015 פגישת פעילים שאמורה הייתה לברר את דרכו של האתר ולתת מענה לתלונות בדבר היעדר שקיפות באשר לאופן פעילותו ומימונו, צורת קבלת ההחלטות התכוננות לפרישת רבים ממתנדבי הארגון ובכללו מייסדו, שהיו בסוף שנות ה-50 או ה-60 לחייהם והפיכתו לאתר בעל אופי בינלאומי רחב יותר. בעקבות פגישה זו הוקם ועד פעולה בעל סמכות רשמית לקבלת החלטות ומספר קבוצות עבודה ממוקדות. כמו כן ננקטו צעדים לחיזוק הייצוג המגדרי לנשים בהנהגת לייבורסטארט, אף על פי שהן נותרו במיעוט.
ב-2016 קיבל לייבורסטארט את פרס ארתור סוונסון היוקרתי לזכויות ארגוני עובדים.

קמפיינים ופעילות

בין פעולותיו הבולטות של לייבורסטארט, יצירת קמפיינים בינלאומיים לחיזוק העבודה המאורגנת, ולביטוי סולידאריות בין ארגוני עובדים שונים ברחבי העולם. הוא מציע לאיגודים המקצועיים השונים ברחבי העולם את שירותי הפצת הקמפיינים בלא תשלום, והקמפיינים מגייסים על פי רוב תמיכה של אלפי עד עשרות אלפי אנשים מרחבי העולם. ארגוני עובדים גדולים ברחבי העולם כגון IndustriALL, איגוד עובדי התחבורה העולמי (ITF), ואף ההסתדרות נעזרים לא אחת בשירותיו.
הקמפיינים מבוססים בין היתר על רשימות התפוצה של הארגון המונים למעלה מ-85 אלף מכותבים דוברי אנגלית, ועוד אלפי דוברים של שפות נוספות כצרפתית, ספרדית, גרמנית ועוד - רבים מהם פעילי איגודים מקצועיים. קמפיינים אלו היו מעורבים לא אחת בשיחרור מנהיגי איגודים מקצועיים שנאסרו, ודחיפת חברות למשא ומתן עם נציגות העובדים בהן. כך למשל היה שותף ההארגון למאבק לשיחרורו של איש האיגודים המקצועיים המצרי כמאל עבאס, וכנגד כוונת המשטר האירני להוציא להורג את המורה ואיש האיגוד המקצועי עבדולרזה ג'הנברי, שנדון למוות ב-2010, אך עדיין כלוא בידי משמרות המהפכה.
הארגון עורך כנסים שנתיים לסולידריות בינלאומית. כמו כן, מתנדבי הארגון עורכים בקביעות סדנאות לאיגודים מקצועיים על הכוח והפוטנציאל הטמונים ברשת החברתית לארגון עובדים ולמאבקים מקצועיים.
דניאל קייסי

ביוגרפיה

קייסי נולד בסטוקטון-און-טיס. אביו הוא לוק קייסי עיתנואי ושדרן בטלוויזיה. הוא למד בבית הספר גריי קולג' בדורהאם וסיים תואר BA בספרות אנגלית לפני שפנה לקריירת משחק.

קריירה

קייסי ידוע מגילום דמותו של סמל בילוש גאווין טרוי בסדרה הבלשית "רציחות במידסומר", ובהופעתו בתפקיד אנתוני קוקס בסדרת הדרמה "ידידינו בצפון". ב-20014 שיחק בתפקיד הכבאי טוני בארנס בסדרה של רשת ITV בשם "Steel River Blues". עוד כיכב בתפקיד אורח בסדרה "M.I. High".
ב-2010 הופיע קייסי בפרק בסדרה "המפקח ג'ורג' ג'נטלי", וב-2011 בפרק בסדרה "Marchlands". ב-2012 ושוב ב-2014 השתתף בסדרת הדרמה הרפואית "חדר מיון". בתחילת 2016 הצטרף לצוות השחקנים של אופרת הסבון הוותיקה "קורוניישן סטריט".

חיים אישיים

באוקטובר 2005 התחתן קייסי עם אלי (Ellie). לבני הזוג יש שני בנים, רפרטי ומילו. הם חיים בסאסקס.
נירה ליברמן

נירה ליברמן היא פרופסור לפסיכולוגיה חברתית באוניברסיטת תל אביב. 
ליברמן השלימה את הדוקטורט שלה באוניברסיטת תל אביב בשנת 1997 ולאחר מכן יצאה לפוסט דוקטורט באוניברסיטת קולומביה. אחר כך חזרה לאוניברסיטת ת"א כחברת סגל. פיתחה יחד עם יעקב טרופה מאוניברסיטת ניו יורק את תאוריית רמת ההבניה (Construal Level Theory).

תאוריית רמת ההבנייה

התאוריה מקשרת בין תפיסת מרחק לבין רמת ההבניה. לפי התאוריה, אובייקטים רחוקים נתפסים במונחים מופשטים וכלליים, ואילו אובייקטים קרובים נתפסים במונחים ספציפיים וקונקרטיים. האובייקט אשר נתפס בצורה מופשטת יותר בשל ריחוקו יכול להיות רחוק בזמן, רחוק גאוגרפית, רחוק חברתית (אדם זר ולא מוכר) או אף רחוק היפותטית (נראה כבעל סבירות נמוכה). תאוריה זו מאחדת מספר רב של ממצאים ידועים בפסיכולוגיה חברתית ובפסיכולוגיה קוגניטיבית, ואף מנבאת ממצאים חדשים. 
דוגמה לאופן שבו משפיע מרחק פסיכולוגי על התפיסה הוא ההבדל באופן שבו תופסים בני אדם את התנהגותם שלהם לעומת האופן שבו הם תופסים את התנהגות האחרים, הבדל המוביל לטעות הייחוס הבסיסית. התנהגותו של האדם עצמו נתפסת בעיניו כתלויה במצב ובפרטיו המדויקים (תפיסה קונקרטית) ואילו התנהגות האחר, הרחוק ממנו, נתפסת כתלויה בטבעו ומהותו הפנימיים והיציבים (תפיסה מופשטת).